Diari Oficial de la Generalitat Valenciana


Sumari del DOGV 8337, del 12-07-2018 (2018/6765)

RESOLUCIÓ de 12 de juny de 2018, del director general de l'Institut Valencià de Finances, per la qual es designa el subdirector legal, a l'empara del que disposa el Decret 95/2016, de 29 de juliol, del Consell.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8337

Data del DOGV
:   12-07-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/6765


Data del document
:   12-06-2018

Organisme emissor
:   Institut Valencià de Finances

Tipus de document
:   Resolució

Anàlisi jurídica

 Descriptors 

:   * Institut Valencià de Finances

RESOLUCIÓ de 12 de juny de 2018, del director general de l'Institut Valencià de Finances, per la qual es designa el subdirector legal, a l'empara del que disposa el Decret 95/2016, de 29 de juliol, del Consell. [2018/6765]  
Amb data 14 de maig de 2018, es va acordar iniciar el procés de contractació del lloc de subdirector o subdirectora legal, que es regirà pel que es disposa en el Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat, i es va concedir, per a la presentació de sol·licituds, un termini de 10 dies hàbils, comptats a partir de l'endemà de la publicació de la convocatòria en el Diari Oficial de la Generalitat Valenciana, que es va produir el 16 de maig de 2018 (correcció d'errades en DOGV de 18 de maig).  
Transcorregut el període esmentat, durant els dies 30 i 31 de maig de 2018, es va desenvolupar el procés de selecció dels candidats presentats, d'acord als criteris de baremació establits en la resolució de 14 de maig.  
Amb data 29 de maig de 2018, es va sol·licitar a la Direcció General de Pressupostos la preceptiva autorització administrativa per a la contractació del lloc directiu, que ha sigut concedida amb data 11 de juny.  
  
Fent ús de les competències atribuïdes en l'article 10 del Reglament d'organització i funcionament de l'Institut Valencià de Finances, aprovat pel Decret 92/2017, de 14 de juliol, del Consell, i les delegades mitjançant l'acord del Consell General de l'Institut Valencià de Finances, de data 30 de març de 2009, resolc:  
  
Primer  
Designar José Antonio Alcantud Doménech, amb DNI [?]452-R, per al lloc de subdirector legal.  
  
Segon  
Formalitzar el corresponent contracte d'alta direcció, que es regirà pel que es disposa en el Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat.  
  
Tercer  
Publicar la present resolució en la pàgina web de l'IVF, http://www.ivf.gva.es, i en el Diari Oficial de la Generalitat Valenciana.  
  
Contra la present resolució podrà interposar-se recurs d'alçada davant el conseller d'Hisenda i Model Econòmic en el termini d'un mes comptat des de l'endemà de la publicació, sense perjudici que les persones interessades EN puguen exercitar, si escau, qualsevol altre que estimen procedent.  
  
València, 12 de juny de 2018.- El director general: Manuel Illueca Muñoz.